HJK sopimukseen Obilorin kanssa

Nigerialainen 25-vuotias Obilor siirtyy vahvistamaan HJK:n keskuspuolustusta kaudet 2017 ja 2018 kattavalla sopimuksella. Suomeen viisi vuotta sitten saapunut nopea ja vahva nigerialainen on ehtinyt Interin lisäksi edustaa PS Kemiä ja RoPS:a, jossa oli avainpelaajana voittamassa hopeaa kaudella 2015.

Obilor on pelannut isossa roolissa ja paljon pelejä jokaisena pelikautenaan, ja hänen erityisominaisuuksiin kuuluu mm. vahva erikoistilanneosaaminen.

Obilorin myötä HJK:lla on kaudelle 2017 sopimus kahdeksan puolustajan kanssa, ja suurin osa näistä sopimuksista jatkuu myös kaudelle 2018.

– Haluan voittaa mestaruuden ja olen iloinen, että HJK isona seurana tarjoaa mahdollisuuden menestyä kotimaassa ja kansainvälisesti, kommentoi Obilor.